બરવાળા નગરપાલિકા દ્વારા નગરનાં તમામ મિલકત ધારકોને સપ્ટેમ્બર-ઓક્ટોબર ૨૦૧૮ નાં માસ દરમિયાન માંગણા નોટીસની બજવણી કરી દેવામાં આવી હતી માંગણાબિલ ઇસ્યુ થઇ ગયેલ તેમ છતાં મિલકત ધારકો દ્વારા કરવેરો નહિ ભરવામાં આવતા નગરપાલિકાની વસુલાત શાખા દ્વારા સઘન વસુલાત ઝુંબેશનાં ભાગરૃપે ટેક્ષ વસુલાત ભરપાઈ નહી કરનાર મોટા બાકીદારોની (૧) જસમતભાઈ જેરામભાઇ (૨)શિવશંકર કાશીરામની મિલ્કતોને સિલ મારવામાં આવ્યા હતા, જ્યારે ૫ નળ કનેક્શનો કાપી નાખવામાં આવ્યા હતા. ન. પા. દ્વારા મોટા બાકીદારોની મિલ્ક્તોને સિલ મારવામાં આવતા તેમજ નળ કનેક્શન કાપી નખાતા બાકીદારોમાં ફ્ફ્ડાટ ફેલાયો હતો તેમજ નગરપાલિકાની વસુલાત શાખાની કર્મચારી ટીમ દ્વારા બાકીદારોને ટેક્ષ ભરી જવા અપીલ પણ કરવામાં આવેલ છે.